**Podporné schémy v zeleninárstve a zemiakarstve**

 **Ing. Jozef Šumichrast, PhD.**

**Formy podpory:**

**1. Priame podpory (PP)**

**2. Projektové podpory (Program rozvoja vidieka - PRV)**

**3. Organizácia trhu**

1. **Priame podpory**

Slovenskí pestovatelia zeleniny môžu každoročne žiadať o priame podpory. Podmienky upravuje legislatíva EÚ a SR. Informácie, legislatívu, formuláre a príručku pre žiadateľa uverejňuje Pôdohospodárska platobná agentúra (APA) na internetovej stránke www.apa.sk . Informácie je možné vyhľadať aj na stránke Ministerstvo pôdohospodárstva a rozvoja vidieka SR (MPRV SR) www.mpsr.sk .

Priame podpory sa vyplácajú zo štátneho rozpočtu SR a refundujú z rozpočtu EÚ.

* 1. **Priame podpory – I. pilier SPP**

Aktuálne priame podpory zo zdrojov Európskeho poľnohospodárskeho záručného fondu (EPZF)

Schémy oddelených priamych platieb:

- prechodný zjednodušený režim základnej platby (jednotná platba na plochu,tzv. SAPS),

- platba na poľnohospodárske postupy prospešné pre klímu a životné prostredie,

- platba pre mladých poľnohospodárov.

Schémy viazaných priamych platieb:

- platba na pestovanie cukrovej repy,

- platba na pestovanie chmeľu,

- platba na pestovanie vybraných druhov ovocia s vysokou prácnosťou,

- platba na pestovanie vybraných druhov ovocia s veľmi vysokou prácnosťou,

- platba na pestovanie vybraných druhov zeleniny,

- platba na pestovanie vybraných druhov bielkovinových plodín,

- platba na pestovanie rajčiakov,

- platba na chov bahníc, jariek a kôz,

- platba na výkrm vybraných kategórií hovädzieho dobytka,

- platba na kravy chované v systéme s trhovou produkciou mlieka.

Podmienky poskytovania priamych podpôr:

Jednotná platba na plochu v zmysle § 7 nariadenia vlády SR č. 342/2014 Z. z. z 20. novembra 2014, ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení nariadenia vlády SR č. 76/2015 Z. z. z 8. apríla 2015.

Platba na poľnohospodárske postupy prospešné pre klímu a životné prostredie v zmysle § 8 nariadenia vlády SR č. 342/2014 Z. z. z 20. novembra 2014, ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení nariadenia vlády SR č. 76/2015 Z. z. z 8. apríla 2015.

Platba pre mladých poľnohospodárov v zmysle § 12 nariadenia vlády SR č. 342/2014 Z. z. z 20. novembra 2014, ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení nariadenia vlády SR č. 76/2015 Z. z. z 8. apríla 2015.

Platba na pestovanie vybraných druhov zeleniny v zmysle § 7 nariadenia vlády SR č. 36/2015 Z. z. z 18. februára 2015.

Platba na pestovanie vybraných druhov zeleniny v zmysle § 7 nariadenia vlády SR č. 36/2015 Z. z. z 18. februára 2015, ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb sa poskytne žiadateľovi, ktorý obhospodaruje poľnohospodársku plochu, na ktorú možno poskytnúť podporu vedenú v evidencii dielov pôdnych blokov na území SR o výmere najmenej 1 hektár, pričom táto výmera môže predstavovať viaceré súvislé diely jedného pôdneho bloku jednej kultúry (orná pôda, trvalé kultúry, záhradky, trvalý trávny porast) o výmere najmenej 0,3 hektára a na ktorej žiadateľ v príslušnom kalendárnom roku pestuje vybrané druhy zeleniny. Vybranými druhmi zeleniny sú listová zelenina (šalát a špenát), cibuľová zelenina (cibuľa, cesnak a pór), hlúbová zelenina (kapusta, kel, karfiol, kaleráb a ružičkový kel), koreňová zelenina (cvikla, mrkva, reďkev a reďkovka, petržlen a špargľa) a plodová zelenina (baklažán, cuketa, dyňa, melón, paprika, tekvica okrem tekvice určenej pre produkciu semien na konzum a lisovanie, uhorka nakladačka a uhorka šalátová). Platba sa poskytne na výmeru poľnohospodárskej plochy, ktorá spĺňa podmienky minimálneho počtu vysiatych alebo vysadených kusov druhov zeleniny na 1 ha, ktorý je uvedený v prílohe č. 1 k nariadeniu. Žiadateľ musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z. a podmienky krížového plnenia podľa prílohy č. 2 k nariadeniu vlády SR č. 342/2014 Z. z.

Zemiaky nie sú podporené platbou na pestovanie vybraných druhov zeleniny.

* 1. **Priame podpory – II. pilier SPP**

Aktuálne priame podpory zo zdrojov Európskeho poľnohospodárskeho fondu pre rozvoj vidieka (EPFRV)

Neprojektové opatrenia

Podpory v súvislosti s opatreniami programu rozvoja vidieka, ktoré zahŕňajú zeleninu a zemiaky:

- platby na agroenvironmentálno-klimatické opatrenie (AEKO), ktoré zahŕňa operáciu integrovaná produkcia v

 zeleninárstve (zelenina, zemiaky a jahody)

- platby na ekologické poľnohospodárstvo, opatrenie zahŕňa nasledovné platby:

 a) platby na prechod na postupy a metódy ekologického poľnohospodárstva,

 b) platby na udržanie ekologického poľnohospodárstva.

Platba pri zaradení do agroenvironmentálno-klimatického opatrenia v zmysle § 15 nariadenia vlády SR č. 75/2015 Z. z. z 15. apríla 2015, ktorým sa ustanovujú pravidlá poskytovania podpory v súvislosti s opatreniami programu rozvoja vidieka.

Podmienky poskytovania podpory:

§ 22

(1) Žiadateľ o platbu na integrovanú produkciu v zeleninárstve je povinný plniť tieto podmienky:

a) používať na celej výmere plochy poľnohospodárskej pôdy, na ktorú sa vzťahuje záväzok, povolené chemické prípravky na ochranu rastlín a autorizované prípravky na ochranu rastlín zverejňované podľa osobitného predpisu s dodržaním ochrannej lehoty; žiadateľ nesmie použiť prípravky na ochranu rastlín so zakázanými účinnými látkami, ktoré sú uvedené v prílohe č. 11,

b) používať autorizované prípravky na ochranu rastlín v rámci rozsahu ich registrovaného použitia s účinnými látkami, ktoré sú povolené na integrovanú produkciu zeleniny a zverejňované podľa osobitného predpisu na poľnohospodárske plodiny zaradené do operácie a pestované v rámci osevného postupu na ploche,

c) použiť najviac päť aplikácii chemických prípravkov na ochranu rastlín podľa písmena a) za kalendárny rok,

d) predložiť kontrolnému ústavu evidenciu spotreby prípravkov na ochranu rastlín podľa osobitných predpisov,

e) zabezpečiť dodržanie limitných hodnôt rizikových látok uvedených v prílohe č. 14 a každoročne pred zberom úrody zabezpečiť v akreditovanej inštitúcii analytický rozbor jednej vzorky

1. z každého pestovaného druhu zeleniny zameraný na chemické prvky, dusičnany a na rezíduá použitých účinných látok; ak žiadateľ pestuje zeleninu na ploche menšej ako 5 ha, vzorka sa odoberá z druhu zeleniny, ktorý sa pestuje na prevažnej výmere, na ktorú sa vzťahuje záväzok,

2. zemiakov zameraný na chemické prvky, dusičnany a na rezíduá použitých účinných látok,

3. jahôd zameraný na chemické prvky a rezíduá použitých účinných látok,

f) zabezpečiť v prvom roku trvania záväzku a štvrtom roku záväzku v akreditovanej inštitúcii rozbor pôdnych vzoriek odobratých z každého dielu pôdneho bloku zaradeného do záväzku spôsobom odberu pôdnych vzoriek ustanoveným v prílohe č. 12 časti A zameraný na rizikové látky uvedené v prílohe č. 12 časti A a zabezpečiť dodržiavanie ich limitných hodnôt; limitné hodnoty týchto rizikových prvkov sú uvedené v prílohe č. 12 časti A,

g) zabezpečiť dvojročný osevný postup rotáciou pestovanej zeleniny46a) a štvorročný osevný postup pri pestovaní zemiakov, pričom zelenina rovnakého rodu uvedená v prílohe č. 15a časti A sa nesmie počas dvojročného osevného postupu pestovať na tej istej ploche dielu pôdneho bloku okrem viacročných druhov zeleniny, ktoré sú uvedené v prílohe č. 15a časti B; zemiaky sa nesmú na tej istej ploche dielu pôdneho bloku pestovať tri roky,

h) absolvovať školiaci kurz podľa § 19 ods. 14 do konca prvého roku trvania záväzku,

i) zabezpečiť každoročne zistenie obsahu minerálneho dusíka v pôde pred založením úrody zeleniny,

j) používať štandardné osivo zelenín a certifikované sadivo zemiakov,

k) viesť a uchovávať záznamy o pestovateľských postupoch a súvisiacich činnostiach sedem rokov od začiatku plynutia záväzku, vzor záznamu je uvedený v prílohe č. 15.

(2) Žiadateľ je povinný zaslať platobnej agentúre výsledky rozborov podľa odseku 1 písm. e) prvého až tretieho bodu a písm. f) do 31. decembra príslušného roku.

Platba na ekologické poľnohospodárstvo v zmysle § 31 nariadenia vlády SR č. 75/2015 Z. z. z 15. apríla 2015, ktorým sa ustanovujú pravidlá poskytovania podpory v súvislosti s opatreniami programu rozvoja vidieka.

V zmysle § 35 nariadenia vlády SR č. 75/2015 Z. z. z 15. apríla 2015, ktorým sa ustanovujú pravidlá poskytovania podpory v súvislosti s opatreniami programu rozvoja vidieka sa platba na ekologické poľnohospodárstvo sa ­po­skytuje na:

b) pestovanie zeleniny, jahôd, liečivých, koreninových a aromatických rastlín alebo zemiakov.

2**. Projektové podpory**

Na projektové opatrenia PPA vyhlasuje výzvy na predkladanie žiadostí o poskytnutie nenávratného finančného príspevku, ktoré zverejňuje na svojom webovom sídle. Projektová podpora je hradená z EPFRV (Európsky poľnohospodársky fond pre rozvoj vidieka) a ŠR SR (štátny rozpočet Slovenskej republiky) v rámci spolufinancovania. Indikatívny harmonogram výziev je zverejnený a pravidelne aktualizovaný na webovej stránke Ministerstva pôdohospodárstva a rozvoja vidieka SR www.mpsr.sk .

3.1 **Organizácia trhu**

**Organizácie výrobcov a združené organizácie výrobcov**

Podpora nie je vyplácaná priamo jednotlivým výrobcom ale uznaným OV alebo ZOV so schváleným operačným programom (OP) - v zmysle európskych a národných predpisov.

Financovanie OP:

Finančná pomoc EÚ sa rovná výške skutočne zaplatených finančných príspevkov členov OV / ZOV obmedzenej na 50 % skutočne vzniknutých výdavkov.

Pričom platí, že maximálna celková výška pomoci je 4,1 % z VMP (hodnota predávanej produkcie) uvedenej na trh OV / ZOV v referenčnom období alebo do výšky 4,6 % ak tvorí OV / ZOV odvod 0,5 % z VMP na niektoré z opatrení krízového manažmentu.

Ciele operačných programov OV / ZOV, ktoré sú podporované:

1. plánovanie výroby, vrátane prognózy a sledovania výroby a spotreby, znižovanie výrobných nákladov
2. zlepšenie alebo udržanie rovnakej kvality výrobkov v čerstvej alebo spracovanej forme, vysledovateľnosť
3. zvýšenie obchodnej hodnoty výrobkov
4. zlepšenie predaja, propagácia výrobkov v čerstvej alebo spracovanej forme
5. environmentálne opatrenia (v súlade s cieľmi a prioritami uvedenými v PRV a v Národnej stratégii SR pre operačné programy OV v sektore ovocia a zeleniny
6. predchádzanie krízam a krízový manažment
7. výskum a experimentálna výroba

**3.2 Organizácia trhu
Školský program**

Školský program – dodávky ovocia, zeleniny a výrobkov z nich, mlieka a mliečnych výrobkov do škôl, vrátane podpory sprievodných opatrení a propagácie.

Podporované EÚ – ako nový spoločný rámec.

cieľom sú vzdelávacie zariadenia.

Možnosť čerpať finančné prostriedky z EPZF v rámci nového programového obdobia 2017-23.

**3.3 Organizácia trhu
Účasť spracovateľa na výstave – pomoc de minimis**

Cieľom je: Podpora účasti spracovateľa na výstavách, prezentácia spracovaných poľnohospodárskych výrobkov a výrobkov potravinárskeho priemyslu na domácom a zahraničnom trhu a posilňovanie proexportných aktivít spracovateľov.

Je schválená MPaRV SR a je uvedená v kalendári výstav pre príslušný kalendárny rok.

Intenzita pomoci: do výšky 100% oprávnených nákladov alebo výdavkov, max. do výšky 20 000 € na jednu výstavu v príslušnom rozpočtovom roku.

4. Podporné schémy v zeleninárstve a zemiakarstve od roku 2023

Podporné schémy v zeleninárstve a zemiakarstve od roku 2023 vychádzajú z aktuálnej verzie dokumentu Zhrnutie analýzy SWOT, zhrnutie analýzy potrieb a intervenčná stratégia Strategického plánu SPP 2023 – 2027.

Formy podpory:

1. Priame podpory (PP)

2. Projektové podpory (Program rozvoja vidieka - PRV)

3. Organizácia trhu

**4.1 Podporné schémy v zeleninárstve a zemiakarstve od roku 2023, odhady sadzieb**

Formy podpory:

 1. Priame podpory – I. pilier, Oddelené priame platby

- základná podpora príjmu v záujme udržateľnosti BISS (po starom SAPS) 100 EUR/ha

- komplementárna redistributívna podpora príjmu 80 EUR/ha na prvých 100 ha, 40 EUR/ha na 101-150 ha

- komplementárna podpora príjmu pre mladých poľnohospodárov 100 EUR/ha na prvých 100 ha

- Ekoschémy priemer 55 EUR/ha, v CHVÚ 82 EUR/ha, mimo CHVÚ 53 EUR/ha

2. Priame podpory – I. pilier, Viazané priame platby (CIS)

- platba na pestovanie zeleniny (vybrané druhy prácnej zeleniny) 500 EUR/ha

- platba na pestovanie zeleniny (vybrané druhy vysoko prácnej zeleniny) 745 EUR/ha

Formy podpory:

 1. Priame podpory – II. pilier, Šetrné postupy pri pestovaní zeleniny, zemiakov a jahôd

 - zelenina 422 EUR/ha

- zemiaky 310 EUR/ha

- jahody

2. Priame podpory – II. pilier, Ekologické poľnohospodárstvo

- zelenina 795 EUR/ha

- zemiaky 735 EUR/ha

- liečive, koreninové a aromatické rastliny 417 EUR/ha

**4.2 Podporné schémy v zeleninárstve a zemiakarstve od roku 2023**

Produktívne investície v poľnohospodárskych podnikoch

Z verejných zdrojov sa použije celkovo 366 mil. EUR na 5 rokov na investície do poľnohospodárskych podnikov v oblasti prvovýroby. Dôraz bude na investície do živočíšnej výroby a špeciálnej rastlinnej výroby a spracovania vlastných produktov prvovýroby, ako aj skladovanie, súvisiaca logistika a spracovanie produkcie členov organizácií výrobcov. Pre mladých poľnohospodárov sa vyčlení 30 mil. EUR a pre malých (do 100 ha) farmárov sa vyčlení z investícií 10% zdrojov.

Zo zdrojov vyčlenených na investície sa bude podstatná časť realizovať prostredníctvom finančných nástrojov vo forme kombinácie záruk a grantov. Finančná alokácia predstavuje 300 mil. EUR. Z toho 150 mil. EUR budú predstavovať granty a 150 mil. EUR záruky.

**4.3 Podporné schémy v zeleninárstve a zemiakarstve od roku 2023**

Sektorové intervencie (organizácie výrobcov) (27,5 mil. EUR pre sektor ovocia a zeleniny a 25 mil. EUR pre ostatné sektory)

Na zlepšenie postavenia poľnohospodárov v hodnotovom reťazci SR využije sektorové intervencie. Tie podporia koncentráciu ponuky v sektore ovocia, zeleniny a nových sektoroch (mlieko, zemiaky, ovce a kozy).

Na nové sektory sa využije až čiastka 25,052 mil. EUR priamych platieb. Vzhľadom na postupný proces zapojenia poľnohospodárov do operačných skupín a postupného zvyšovania hodnoty trhovej produkcie bude Slovensko ročnú alokovanú čiastku postupne navyšovať. Odhad čerpania je v roku 2023 1 mil. EUR, 2024 3 mil. EUR, 2025 5,01 mil. EUR a v rokoch 2026 a 2027 8,02 mil. EUR.

Použitá literatúra:
https://www.apa.sk/
https://www.mpsr.sk/
https://www.sppk.sk/